=== Movia ===
[[Fil:Tram parade at Sporvejsmuseet 49.JPG|thumb|Denne bus fra 1994 begyndte under HT, fortsatte under HUR Trafik og endte sin kørsel under Movia i 2010.]]
I maj 2004 ønskede HUR's Trafikudvalg, at der skulle laves ét samlet trafikselskab i Hovedstadsområdet, der skulle have ansvar for busser, metro, privatbaner, S-tog og relevante [[regionaltog]].<ref>"Busser og tog skal samles" af Jens Work Kristensen. ''Trafiknyt'' 3/2004, s. 7.</ref> Tanken var at det ville give bedre planlægning og kommunikation, når det hele var samlet i et selskab. Desuden pegedes på erfaringerne fra det i 2000 etablerede [[Skånetrafiken]], der modsat HUR havde stigende passagertal.<ref>"Svenskerne viser vejen" af Jens Work Kristensen. ''Trafiknyt'' 6-7/2004, s. 5.</ref> I forbindelse med planlægningen af [[Strukturreformen]] lagde Trafikministeriet imidlertid samme år op til at der skulle laves et fælles trafikselskab for busser og privatbaner for hele Sjælland. Det brød man sig ikke om hos HUR der stadig ville samle trafikformerne i Hovedstadsområdet. De henviste blandt andet til at 40 % af S-togspassagererne skiftede til eller fra bus. Men hvis HUR ikke kunne få det, ønskede de en opdeling i to selvstændige selskaber, da forholdene for busserne var væsentligt anderledes i Hovedstadsområdet end på resten af Sjælland. De to selskaber kunne så til gengæld samarbejde om takster og markedsføring.<ref>"Sjællandsk trafikselskab? - Ikke uden tog og metro" af Søren Boss Christensen. ''Trafiknyt'' 1/2005, s. 9.</ref>
Filosofi Historie Foreninger Organisationer